GROZĪJUMU VĒSTULE 2013. GADA VISPĀRĒJĀ BUDŽETA GROZĪJUMA Nr. 6 PROJEKTAM VISPĀRĒJS IEŅĒMUMU DOKUMENTS /* COM/2013/0655 final - 2013/ () */





GROZĪJUMU VĒSTULE 2013. GADA VISPĀRĒJĀ BUDŽETA GROZĪJUMA Nr. 6 PROJEKTAM VISPĀRĒJS IEŅĒMUMU DOKUMENTS Ņemot vērā: – Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, – Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam[1], un jo īpaši tās 41. pantu, – Eiropas Savienības 2013. finanšu gada vispārējo budžetu, kas pieņemts 2012. gada 12. decembrī[2], – budžeta grozījumu Nr. 1/2013, kas pieņemts 2013. gada 4. jūlijā, – budžeta grozījumu Nr. 2/2013, kas pieņemts 2013. gada 11. septembrī, – budžeta grozījumu Nr. 3/2013, kas pieņemts 2013. gada 11. septembrī, – budžeta grozījumu Nr. 4/2013, kas pieņemts 2013. gada 11. septembrī, – budžeta grozījumu Nr. 5/2013, kas pieņemts 2013. gada 11. septembrī, – budžeta grozījuma Nr. 6/2013 projektu[3], kas pieņemts 2013. gada 10. jūlijā, Eiropas Komisija ar šo iesniedz budžeta lēmējinstitūcijai grozījumu vēstuli 2013. gada budžeta grozījuma Nr. 6 projektam. IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē (http://eur-lex.europa.eu/budget/www/index-en.htm). Izmaiņas šajā kopsavilkumā angļu valodā informācijas nolūkos ir pievienotas kā budžeta pielikums. SATURS 1. Ievads.. 5 2. Tradicionālo pašu resursu (TPR) deficīts.. 5 2.1 Līdz šim saņemto TPR jomā novērotā tendence. 5 2.2 Citas norises. 5 3. Citi ieņēmumi — soda naudas.. 6 4. Neto ietekme uz NKI resursiem... 6 1. Ievads Šī grozījumu vēstule budžeta grozījuma Nr. 6 projektam attiecībā uz 2013. gadu (BGP 6/2013) attiecas uz tradicionālo pašu resursu (TPR, t.i., muitas nodokļi un cukura nozares nodevas) prognozes turpmāku pārskatīšanu, kā arī citu ieņēmumu prognozes turpmāku pārskatīšanu, kas izriet no virknes soda naudu, kuras ir kļuvušas par galīgām un tādēļ tās var paredzēt budžetā. 2. Tradicionālo pašu resursu (TPR) deficīts 2.1 Līdz šim saņemto TPR jomā novērotā tendence Saskaņā ar 16. pantu Padomes 2000. gada 22. maija Regulā (EK, Euratom) Nr. 1150/2000 Komisija ir pārskatījusi savas prognozes attiecībā uz tradicionālajiem pašu resursiem (TPR), kas iekasējami 2013. gadā, proti, muitas nodokļiem un cukura nodevām. Šajā grozījumu vēstulē ir ierosināts budžetā iekļaut atjauninātās summas. Pieņemtajā budžetā 2013. gadā neto muitas nodokļi (ieskaitot nodokļus lauksaimniecības produktiem) 2013. gadam tika lēsti 18 631,8 miljonu euro apmērā. Šī summa budžeta grozījumā Nr. 1/2013 tika palielināta par 22,4 miljoniem euro, lai ņemtu vērā Horvātijas pievienošanos 2013. gada 1. jūlijā. Komisija BGP 6/2013 ierosināja muitas nodokļu otro pārskatīšanu, pamatojoties uz jaunākajām ekonomikas prognozēm, kas pieņemtas Padomdevējas komitejas pašu resursu jautājumos (ACOR) 2013. gada 16. maija sanāksmē. Summa, kas iekļauta BGP 6/2013 attiecībā uz neto muitas nodokļiem, ir 16 761,3 miljoni euro. Tomēr, ņemot vērā iekasētās summas gada pirmajos 8 mēnešos līdz augusta beigām un balstoties uz muitas nodokļu ievērojami stabilo sezonalitātes modeli, Komisija ir atjauninājusi savas aplēses par neto muitas nodokļiem 2013. gadā. Jaunā aplēse ir 14 983,8 miljoni euro. Šo jauno aplēsi izskaidro ievērojamais deficīts muitas nodokļos, kas līdz augustam reāli iemaksāti ES budžetā. Laikposmā no 2008. līdz 2012. gadam iekasētie muitas nodokļi augusta beigās veidoja vidēji 64,7 % no gada beigu kopējā rezultāta, ar minimālām svārstībām no gada uz gadu[4]. Piemērojot 64,7 % no muitas nodokļu summas, kas BGP 6/2013 bija paredzēta visam gadam, līdz augustam būtu vajadzējis iekasēt summu 10 845,5 miljonu euro apmērā. Tomēr faktiski iekasētā summa bija tikai 9695,4 miljoni euro. Ņemot vērā ikmēneša muitas nodokļu stabilo sezonalitātes modeli, līdz augustam sasniegtā ikgadējā rezultāta vidējo īpatsvaru (par laikposmu no 2008. līdz 2012. gadam) var izmantot, lai no rezultāta, kas sasniegts līdz 2013. gada augustam, ekstrapolētu TPR rezultātu gada beigās 2013. gadā. Jaunā aplēse atspoguļo papildu deficītu aptuveni 1777,5 miljonu euro apmērā salīdzinājumā ar BGP 6/2013 paredzēto summu. 2.2 Citas norises Tradicionālo pašu resursu deficītu, kā izklāstīts iepriekš, ir vēl vairāk jākoriģē, lai ņemtu vērā turpmāk minētās citas norises. - Pirmkārt, papildu summa 126,5 miljonu euro apmērā neto muitas nodokļos tika izmaksāta augustā vienai dalībvalstij, lai kompensētu pārmaksu iepriekšējos gados. Kopā ar iepriekš minēto summu – 1777,5 miljoniem euro – tas rada samazinājumu par 1904,0 miljoniem euro budžeta ieņēmumu daļas 12. nodaļā. - Otrkārt, Komisija ierosina budžeta ieņēmumu daļas 1. nodaļas 119. pantā paredzēt neto summu 56 miljonu euro apmērā, kas jau iekasētajai pārpalikuma summai cukura nodevu jomā. - Visbeidzot, ir jāīsteno Eiropas Savienības Tiesas spriedums apvienotajās lietās C-113/10, C-147/10 un C-234/10. Ar tā dēvēto “Jülich-II” spriedumu Tiesa anulēja Komisijas 2009. gada 3. novembra Regulu (EK)Nr. 1193/2009, ar ko labo Regulu (EK) Nr. 1762/2003, (EK) Nr. 1775/2004, (EK) Nr. 1686/2005 un (EK) Nr. 164/2007 un nosaka ražošanas maksājumu apjomu cukura nozarē 2002./2003., 2003./2004., 2004./2005., 2005./2006. tirdzniecības gadam. Tādējādi aplēstā pārmaksāto cukura nodevu neto summa 214 miljonu euro apmērā būs jāatņem no summām, kas jādara pieejamas dalībvalstīm. Paredzams, ka šī korekcija tiks veikta līdz 2013. gada beigām. Tāpēc Komisija ierosina budžeta ieņēmumu daļas 110. pantā paredzēt summu - 214 miljonu euro apmērā. Turpmākajā tabulā ir norādīta to ar TPR saistīto izmaiņu neto ietekme, kas ierosinātas šajā grozījumu vēstulē BGP 6/2013. miljonos EUR Ieņēmumu pozīcijas || BGP Nr. 6/2013 || Grozījumu vēstule || Jaunā summa 1 1 0 — Ražošanas nodevas par 2005./2006. tirdzniecības gadu un iepriekšējiem gadiem || p. m. || - 214,0 || - 214,0 1 1 9 — Pārpalikuma summa || p. m. || 56,0 || 56,0 Starpsumma – 11. nodaļa || p. m. || - 158,0 || - 158,0 1 2 0 – Muitas nodokļi un citas nodevas, kas minētas Lēmuma 2007/436/EK, EURATOM 2. panta 1. punkta a) apakšpunktā || 16 761,3 || - 1904,0 || 14 857,3 Starpsumma – 12. nodaļa || 16 761,3 || - 1904,0 || 14 857,3 Kopā || 16 761,3 || - 2062,0 || 14 699,3 3. Citi ieņēmumi — soda naudas Sākotnējais BGP 6/2013 ietvēra papildu ieņēmumus, kas izriet no uzņēmumam Microsoft uzliktās soda naudas 561 miljona euro apmērā un kas pārsniedz summu, kas jau ietverta apstiprinātajā 2013. gada budžetā attiecīgajiem ieņēmumu pantiem (385 miljoni euro). Kopš tā laika virkne citu soda naudu ir kļuvušas par galīgām. Ņemot vērā summas, kuras šogad līdz šim ir iekasētas vai vēl, visticamāk, tiks iekasētas, ierosināts sākotnējo prognozi palielināt par neto summu 668 miljonu euro apmērā. Sadalījums pa pozīcijām sniegts nākamajā tabulā. miljonos EUR Ieņēmumu pozīcijas || BGP Nr. 6/2013 || Grozījumu vēstule || Jaunā summa 7 0 1 — Kavējuma procenti un citi soda naudu procenti || 15,0 || 127,0 || 142,0 7 1 0 — Soda naudas, periodiski soda maksājumi un citi līgumsodi || 931,0 || 541,0 || 1472,0 Kopā || 946,0 || 668,0 || 1614,0 4. Neto ietekme uz NKI resursiem Tradicionālo pašu resursu deficītu (2062 miljoni euro) daļēji kompensē procentu un soda naudu pieaugums (668 miljoni euro), kā rezultātā rodas dalībvalstu NKI iemaksu neto pieaugums 1394 miljonu euro apmērā. Šīs ietekmes sadalījums pa dalībvalstīm ir izklāstīts turpmākajā tabulā. || NKI Beļģija || 41 125 296 Bulgārija || 4 220 818 Čehijas Republika || 15 124 886 Dānija || 27 159 980 Vācija || 291 741 865 Igaunija || 1 825 526 Īrija || 14 207 302 Grieķija || 19 325 732 Spānija || 109 603 546 Francija || 222 611 426 Horvātija || 2 275 981 Itālija || 165 429 566 Kipra || 1 692 563 Latvija || 2 494 633 Lietuva || 3 520 083 Luksemburga || 3 486 747 Ungārija || 10 071 717 Malta || 694 584 Nīderlande || 64 797 013 Austrija || 33 764 625 Polija || 40 907 313 Portugāle || 16 918 210 Rumānija || 14 702 802 Slovēnija || 3 674 131 Slovākija || 7 686 426 Somija || 21 178 569 Zviedrija || 46 203 877 Apvienotā Karaliste || 207 554 784 Kopā || 1 394 000 000 [1] OV L 298, 26.10.2012., 1. lpp. [2] OV L 66, 8.3.2013., 1. lpp. [3] COM(2013) 518. [4] Attiecīgi 64,9 %, 66,6 %, 62,3 %, 65,1 % un 64,6 % par norādīto gadu.